ขอให้นำข้อสังเกตที่คณะอนุกรรมการพื่อพิจารณางบประมาณรายจ่ายประจำปีงบประมาณ พ.ศ. 2568 สำนักงานเขตบางเขน หลักสี่ ดอนเมืองและสายไหม ได้มีข้อสังเกตสำหรับหน่วยงานดังต่อไปนี้ไปดำเนินการ เดี๋ยวนี้ครับ
1. การปรับปรุงถนนหรือซอยที่ต้องยกพื้นถนนสูงและทำท่อระบายน้ำใหม่ ควรเชื่อมท่อระบายน้ำจากบ้านเรือนหรืออาคารเข้ากับระบบท่อระบายน้ำสาธารณะเพื่อป้องกันปัญหาน้ำท่วมขังในบ้านเรือน และควรออกแบบขนาดและความลาดเอียงของท่อระบายน้ำให้เหมาะสมเพื่อให้สามารถระบายน้ำได้อย่างรวดเร็วและมีประสิทธิภาพ รวมทั้งมีการวางแผนจัดจราจรในระหว่างดำเนินการก่อสร้าง เพื่ออำนวยความสะดวกและความปลอดภัยของ ผู้ใช้เส้นทาง เช่น การติดตั้งเครื่องหมายการจราจรชั่วคราว สัญญาณไฟต่าง ๆ รวมถึงประสานเจ้าหน้าที่ตำรวจ และจัดเจ้าหน้าที่เทศกิจช่วยอำนวยความสะดวก
2. การกำหนดปริมาณงานและรูปแบบงานก่อสร้าง เจ้าหน้าที่ควรลงสำรวจสภาพพื้นที่จริง เพื่อให้ได้ข้อมูลที่สัมพันธ์หรือสอดคล้องกับสภาพพื้นที่และการใช้ประโยชน์ ทั้งนี้ให้ดำเนินการโดยละเอียดและรอบคอบ เพื่อให้การเสนอของบประมาณเป็นไปอย่างถูกต้อง
3. คู คลอง ลำราง ควรดำเนินการก่อสร้างเขื่อน เพื่อเพิ่มประสิทธิภาพการระบายน้ำ และป้องกันการรุกล้ำ ส่วนคู คลอง ลำราง ที่มีระยะสั้นควรทำดาดท้องคลอง เพื่อสะดวกต่อการขุดลอก
4. การปรับปรุงหลังคา ฝ้าเพดาน อาคารเรียน ควรตรวจสอบสายไฟ ที่อยู่ภายในฝ้าเพดาน เพื่อป้องกันการเกิดไฟฟ้าลัดวงจร หรือไฟฟ้า
5. การเลือกสีทาพื้นลานอเนกประสงค์ควรเลือกสีที่มีคุณสมบัติยึดเกาะกับคอนกรีตได้ดี ไม่ซีดจางง่าย และไม่หลุดร่อนง่าย เพื่อให้คุ้ม ค่ากับงบประมาณที่ใช้จ่ายไป